महल के पूर्वी भाग में एक और गैलरी बनायी गयी है जिसमें भारत में पायी जाने वाली बाघों की विभिन्न प्रजातियों को दर्शाया गया है। कुल मिलाकर पूरा जयविलास पैलेस घूम लेने के बाद इसकी ऐतिहासिकता और महत्व का पता तो चलता ही है साथ ही प्राचीन राजघरानों के विलासिता पूर्ण जीवन शैली के बारे में भी जानकारी प्राप्त होती है। उस समय में भी जबकि हिन्दुस्तान की अधिकांश जनता गरीबी में जीवन–यापन कर रही थी，देश पर विदेशी शासकों का शासन था，राजा–महाराजाओं का इतना वैभवपूर्ण एवं विलासी जीवन काफी हास्यास्पद है। मुझे लगा इसका नाम जयविलास पैलेस न होकर "अति"विलास पैलेस रख दिया जाना चाहिए।